இந்த தேர்தல் பிரச்சாரக் களத்தில் சமாஜ்வாதி கட்சி காங்கிரஸ் கட்சியுடன் கூட்டணி சேர்ந்து போட்டியிடுகிறது. மாயாவதியின் பகுஜன் சமாஜ் கட்சி தனித்து போட்டியிடுகிறது. தனித்து களமிறங்கியுள்ள பாஜக மதவாத அரசியலைக் கையிலெடுத்து உத்தரப்பிரதேசத்தின் பல்வேறு இந்து அமைப்புகளின் பின்னணியில் இருந்து கொண்டு இருபிரிவினரிடையே பிரிவினையைத் தூண்டி, மதவாதம் பேசி பாஜகவிற்கு வாக் களிக்குமாறு மிரட்டி வருகிறது. தேர்தல் பிரச்சாரத்தில் விஜய்வர்கியா, அதித்யநாத் யோகி, சாக்ஷி போன்ற சர்ச்சைக்குரிய பாஜக பேச்சாளர்களின் பேச்சில் எந்த ஒரு கட்டுப்பாடும் கிடையவே கிடையாது.